CELEX: 32012R0131
Language: hu
Date: 2012-02-15 00:00:00
Title: A Bizottság 131/2012/EU végrehajtási rendelete ( 2012. február 15. ) köménymagolajból és bizonyos szárított fűszereket és fűszernövényeket tartalmazó citromolajból álló készítmény elválasztott malacok takarmány-adalékanyagaként történő engedélyezéséről (az engedély jogosultja: Delacon Biotechnik GmbH)  EGT-vonatkozású szöveg

16.2.2012   
            
            
               HU
            
            
               Az Európai Unió Hivatalos Lapja
            
            
               L 43/15
            
         A BIZOTTSÁG 131/2012/EU VÉGREHAJTÁSI RENDELETE
   (2012. február 15.)
   köménymagolajból és bizonyos szárított fűszereket és fűszernövényeket tartalmazó citromolajból álló készítmény elválasztott malacok takarmány-adalékanyagaként történő engedélyezéséről (az engedély jogosultja: Delacon Biotechnik GmbH)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   Whereas:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be köménymagolajból és bizonyos szárított fűszereket és fűszernövényeket tartalmazó citromolajból álló készítmény elválasztott malacok takarmány-adalékanyagaként történő engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó, a mellékletben meghatározott, köménymagolajból és bizonyos szárított fűszereket és fűszernövényeket tartalmazó citromolajból álló készítménynek elválasztott malacok takarmány-adalékanyagaként való engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: hatóság) 2011. április 7-i véleményében (2) megállapította, hogy a javasolt felhasználási feltételek mellett a mellékletben meghatározott, a köménymagolajból és bizonyos szárított fűszereket és fűszernövényeket tartalmazó citromolajból álló készítmény nincs káros hatással sem az állati és emberi egészségre, sem a környezetre, ugyanakkor használatával javulhat az elválasztott malacok gyarapodási üteme. A hatóság szerint nem szükséges a forgalomba hozatalt követő egyedi nyomonkövetési előírásokat elrendelni. A hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A hatékonyság és biztonságosság, valamint a kérelmező által a hatóanyagokra vonatkozóan benyújtott jellemzésnek való megfelelés érdekében az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és a tanácsi rendelet (3) III. mellékletének B. részében meghatározott természetes anyagok maximális értékét kell figyelembe venni a mellékletben meghatározott, a készítményhez használt szárított fűszerek és fűszernövények tekintetében, a köménymagolajra és a citromolajra pedig az Európai Gyógyszerkönyvben meghatározott termékjellemzéseket kell ennek megfelelően alkalmazni.
            
         
               (6)
            
            
               A mellékletben leírt, köménymagolajból és bizonyos szárított fűszereket és fűszernövényeket tartalmazó citromolajból álló készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és a „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2012. február 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2011; 9(4):2139.
   
      (3)  HL L 354., 2008.12.31., 34. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  Egyéb rendelkezések
               
               
                  Az engedély lejárta
               
            
                  adalékanyag mg/kg a 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok (a teljesítményparaméterek javulása)
                  
               
            
                  4d6
               
               
                  Delacon Biotechnik GmbH
               
               
                  Köménymagolajból és bizonyos szárított fűszereket és fűszernövényeket tartalmazó citromolajból álló készítmény
               
               
                  
                               
                           
                           
                              
                                 Az adalékanyag összetétele:
                              
                              1,5 % < illóolajból (0,75 % ≤ köménymagolaj és 0,75 % ≤ citromolaj) álló készítmény
                              
                                          —
                                       
                                       
                                          Szárított fűszernövények és fűszerek: 50 %
                                       
                                    
                                          —
                                       
                                       
                                          Vivőanyagok: q.s. 100 %
                                       
                                    
                        
                               
                           
                           
                              
                                 A hatóanyagok és egyéb összetevők jellemzése:
                              
                              
                                          —
                                       
                                       
                                          Köménymagolaj: az Európai Gyógyszerkönyvben (1) meghatározott 3,5–6,0 mg/g d-karvon
                                       
                                    
                                          —
                                       
                                       
                                          Citromolaj: az Európai Gyógyszerkönyvben meghatározott 2,3–9,0 mg/g limonén
                                       
                                    Szárított fűszernövények és fűszerek:
                              1,5 % őrölt szegfűszeg, 10 % őrölt fahéj, 1,5 % őrölt szerecsendió, 5 % őrölt hagyma, 2 % őrölt erős paprika, 5 % reszelt narancshéj, 12,5 % őrölt borsmenta és 12,5 % őrölt kamilla.
                              A készítményhez használt szárított fűszerek és fűszernövények tekintetében az 1334/2008/EK rendelet III. mellékletének B. részében megállapított maximális értéket kell figyelembe venni.
                              A készítményhez használt köménymagolaj és citromolaj tekintetében az Európai Gyógyszerkönyvben megállapított termékjellemzőket kell alkalmazni
                           
                        
                               
                           
                           
                              
                                 Analitikai módszer
                                  (2)
                              
                              A karvon meghatározása: gázkromatográfias/tömegspektrometria (GC/MS) egyedi ionkövetéssel (SIM).
                           
                        
               
                  (Elválasztott) malacok
               
               
                  —
               
               
                  250
               
               
                  400
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Legfeljebb kb. 35 kg-os elválasztott malacoknál történő felhasználásra.
                           
                        
                              3.
                           
                           
                              Biztonsági előírás: használatkor védőmaszk és kesztyű viselése kötelező.
                           
                        
                              4.
                           
                           
                              Az adalékanyag előkeverék formájában belekeverhető az összetett takarmányba.
                           
                        
               
                  2022. március 7.
               
            
         (1)  Az Európai Tanács Európai Gyógyszerkönyve.
      
         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx